Palestinska država početkom 2003 4/6/02 - 2002-06-04
Novi plan Egipatskog predsjednika Hosnia Mubaraka sa kojim dolazi na susret sa predsjednikom Bushom
Direktor CIA-e George Tenet je posjetio Palestinskog lidera Yassera Arafata kako bi razgovarali o reformi palestinskog sigurnosnog sistema. Sjedinjene države žele da gospodin Arafat reorganizira svoj sigurnosni aparat i da učini više na zaustavljanju terorističkih akcija protiv Izraela. Tokom razgovora gospodina Teneta, Izraelske trupe su upale u Ramalu i Jenin na Zapadnoj Obali, dok su prilikom upada u selo u blizini Hebrona ubili palestinskog dječaka. U medjuvremenu je Palestinski kabinet saopćio da će visoko rangiranog militanta kojeg traži Izrael, zadržati u zatvoru i pored toga što je Visoki sud naredio njegovo puštanje. Izraelske prijetnje su omele njegovo puštanje na slobodu, kažu iz Palestinskog kabineta. Ahmed Saadat je šef Narodnog fronta za oslobodjenje Palestine, koji je priznao prošlogodišnje ubistvo Izraelskog ministra turizma. Izraelski premijer Ariel Sharon je rekao da će poduzeti sve neophodne korake kako bi Ahmeda Saadata zadržao u zatvoru. Palestinski sud kaže da nema dokaza o povezanosti gospodina Saadata sa ubistvom koje mu pripisuje Izrael. Danas je posebnu pažnju privukao i novi plan egipatskog predsjendika Hosnia Mubaraka, kojeg će on iznijeti prilikom, kako je najavljeno, dvodnevnih razgovora sa predsjednikom Bushom, potpredsjednikom Dickom Cheneyem, savjetnicom za nacionalnu sigurnost Condolleezzom Roce i državnim sekretarom Colinom Powellom. Prema izjavi visokog egipatskog zvaničnika najznačajniji dio plana predsjednika Mubaraka je poziv na proglašenje Palestinske države početkom naredne godine. Oni kažu da se to treba desiti prije pregovora o granicama, izbjeglicama, podjeli Jerusalema i ukdanju izraelskih naseljeničkih naselja. Predhodni uvjeti za proglašenje Palestinske državnosti su rekonstrukcija palestinskih snaga sigurnosti i predsjednički i parlamentarni izbori kasnije ove godine. Prema planu egipatskog predsjednika Palstinska država bi bila i zvanično prihvaćena u Ujedinjene narode, nakon pregovora sa Izraelom koji bi doveli do njegovog potpunog povlačenja na granice od prije 1967, što bi se obavilo u roku od tri do četiri godine pod garancijama Sjedinjenih država, Rusije, UN-a i EU.